
A V I Z

asupra propunerii legislative privind exercitarea profesiei de tehnician dentar, precum şi înfiinţarea, organizarea si funcţionarea Colegiului Tehnicienilor Dentari din România


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind exercitarea profesiei de tehnician dentar, precum şi înfiinţarea, organizarea şi funcţionarea Colegiului Tehnicienilor Dentari din România, trimisă cu adresa P.l.X – 178 din 15 martie 2006, înregistrată sub nr. 31/299 din 15 martie 2006.

Camera Deputaţilor este Cameră decizională.


Guvernul, prin adresa nr. 2694 din 01.11.2005, susţine adoptarea propunerii legislative, sub rezerva însuşirii observaţiilor şi propunerilor de la punctul II.

Senatul a respins propunerea legislativă în şedinţa din 13 martie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 29 martie 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ  nr. 786 din 27.06.2005.

În urma dezbaterilor, cu unanimitate de voturi, s-a hotărât avizarea negativă a propunerii legislative, apreciindu-se ca nefiind necesară înfiinţarea unui Colegiul al Tehnicienilor Dentari din România printr-un act normativ.


În raport de obiectul şi conţinutul său, propunerea legislativă face parte din categoria legilor ordinare.

